Antje Harvey

**Antje Harvey**, rođena 10. maja 1967. u Magdeburgu kao Antje Misersky, tada u Istočnoj Njemačkoj, je nekadašnja istočnonjemačka i njemačka biatlonka i nordijska skijašica-trkačica. Sportsku karijeru je započela u Istočnoj Njemačkoj, ali je zbog protivljenja njenog oca Hennera Misersky, za uzimanje od države propisanog dopinga, završila je svoju karijeru 1989. godine. Nakon osvajanja bronzane medalje na Svjetskom prvenstvu u nordijskom skijanju 1985., te otpuštanja oca, koji je bio trener istočnonjemačke selekcije zbog odbijanja davanja dopinga, Antje je morala napustiti bavljenje sportom u Istočnoj Njemačkoj, te napustiti sportsku školu. Nakon političkih promjena i ujedinjenja Njemačke, Antje je nastupala u biatlonu za selekciju Njemačke. Na svečanom zatvaranju ZOI 1992. godine bila je nosilac njemačke zastave. Početkom 1993. godine udala se za američkog biatlonca Iana Harveya, kog je upoznala na proputovanju kroz Ameriku te od te godine nastupa pod imenom Harvey.

## Olimpijske igre 
### Biatlon 
Antje Harvey je dva puta nastupila na Zimskim olimpijskim igrama: ZOI 1992. i ZOI 1994. Na prvom nastupu osvojila je jednu zlatnu i dvije srebrne medalje. Pobijedila je u utrci na 15 km ispred Svjetlane Pečorske i Myriam Bédard, jednu srebrnu u utrci na 7,5 km zaostavši 15 sekundi iza pobjednice Anfise Rezcove, te drugu u štafeti sa Uschi Disl i Petrom Schaaf sa zaostatkom od 23 sekunde za francuskom štafetom. U drugom nastupu dvije godine kasnije, ponovo je osvojila srebrnu medalju u štafeti sa  Uschi Disl, Simone Greiner-Petter-Memm, Petrom Schaaf zaostavši gotovo četiri minute iza ruske štafete.

## Svjetski kup 
### Biatlon 
Prvi nastup Harvey u Svjetskom kupu bio je u sezoni 1989/90, kada je u austrijskom Walchseeu zauzela deveto mjesto u utrci sprinta na 7,5&nbsp; km. U ukupnom plasmanu je zauzelo 44-o mjesto. Prvu pobjedu u pojedinačnoj konkurenciji ostvarila je 7. marta 1991. u norveškom Oslu u sezoni 1990/91, pobijedivši, te godine dvije najbolje biatlonke Myriam Bédard i Svjetlanu Pečorsku sa gotovo dvije minute prednosti. To joj je bila najbolja sezona u kojoj je u ukupnom plasmanu zauzela peto mjesto sa 162 boda. Sljedeće sezone 1991/92.  pobijedila je jednom u sprintu (sedmo mjesto u ukupnom plasmanu sa 141 bodom), a sezone 1992/93. još dvije pobjede i to na 7,5&nbsp;km i na 15&nbsp;km što joj osiguralo deveto mjesto sa 133 boda. Nastupala je još dvije sezone, osvajala nekoliko plasmana među prve tri, ali nije zabilježila značajnije rezultate. U utrkama štafeta pobijedila je deset puta.

### Skijaško trčanje 
Prvi nastup Antje Misersky u Svjetskom kupu u nordijskom skijanju imala je u  sezoni 1984/85. nastupivši u utrci na 10&nbsp;km, 18. decembra 1984. godine u švicarskom Davosu, kada je osvojila 19-o mjesto, kao jedna od najmlađih trkačica u utrci. Te je sezone nastupila još dva puta u pojedinačnim utrkama, a u utrci 3 × 5&nbsp;km 17. marta 1985. u Oslu sa Gaby Nestler, Simone Opitz i Ute Noack osvojila je treće mjesto. Nakon odbijanja njenog oca, da uzima doping, povukla se iz takmičenja u skijaškom trčanju.

## Svjetska prvenstva 
### Biatlon 
Antje Harvey je nastupila na četiri Svjetskih prvenstava od SP 1991. do SP 1995. Na prvom nastupu na SP 1991. u utrci štafete sa Uschi Disl i Kerstin Moring, osvojila je bronzanu medalju ispred favorita sovjetske štafete. Na istom prvenstvu u pojedinačnoj utrci na 15&nbsp;km osvojila je 17-o mjesto sa dobrim vremenom, ali sa šest promašaja, zbog kojih je izgubila jednu od medalja. Nakon dva nastupa na  SP 1993. i SP 1994. gdje je i u ekipnom takmičenju i štafeti osvojila četvrto mjesto, na SP 1995. u  štafeti sa Uschi Disl, Simone Greiner-Petter-Memm i Petra Behle osvojila je zlatnu medalju

### Skijaško trčanje 
Na Svjetsko prvenstvo u nordijskom skijanju 1985 u austrijskom Seefeldu u utrci  štafete za istočnonjemačku selekciju sa Manuelom Drescher, Gaby Nestler i Ute Noack osvojila je bronzanu medalju iza sovjetske i norveške štafete sa zaostatkom od 1:05:57. U drugim utrkama nije nastupila.

## Prestanak karijere 
Iz profesionalnog bavljenja sportom se povlači 1995. godine i sa mužom Ianom Harveyom, te dvije zajedničke kćerke
Hazel (rođena 1996.) i Pearl (r. 2001 ), živi u Heber Cityju u američkoj državi Utah, gdje zajedno sa mužem vodi sportsku trgovinu. Od 2000. godine je postala američka državljanka, a od 2002. pripada mormonskoj crkvi.

## Nagrade 
Za hrabro držanje i protest protiv dopinga, u Berlinu je 2005. godine dobila medalju "Heidi Krieger". Od 2012 godine njen otac i Antje primljeni su u Hall of Fame njemačkog sporta.

## Napomene 
## Vanjski linkovi 
* 
* 
* 
* Zvanična banka podataka IBU-a

## Reference 
Kategorija:Rođeni 1967.
Kategorija:Biografije, Magdeburg
Kategorija:Njemački biatlonci
Kategorija:Njemački skijaši-trkači
Kategorija:Istočnonjemački biatlonci
Kategorija:Istočnonjemački skijaši-trkači
Kategorija:Osvajači medalja na Svjetskim prvenstvima u biatlonu
Kategorija:Osvajači medalja na Svjetskim prvenstvima u nordijskom skijanju
Kategorija:Svjetski prvaci u biatlonu
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Njemački olimpijci u biatlonu
Kategorija:Osvajači zlatne medalje na Olimpijskim igrama (Njemačka)
Kategorija:Osvajači srebrne medalje na Olimpijskim igrama (Njemačka)
Kategorija:Osvajači medalja na Zimskim olimpijskim igrama 1992.
Kategorija:Osvajači medalja na Zimskim olimpijskim igrama 1994.
Kategorija:Živi ljudi